डच गणराज्य
डच गणराज्य, एक संघीय गणराज्य था जिसे औपचारिक रूप से 1581 में औपचारिक रूपसे एक संघीय राज्य के रूप में स्थापित किया गया था, जिसे कई डच "प्रांतों" ने स्पेनिश शासन से हासिल किया था - 1795 के बटावियाइ क्रांति तक। यह आधुनिक नीदरलैंड का एक पूर्ववर्ती राज्य था तथा डच लोगों का पहला पूर्णतः स्वतंत्र देश था। केवल 15 लाख निवासियों के इस छोटे से गणराज्य ने डच ईस्ट इंडिया कंपनी (VOC) और डच वेस्ट इंडिया कंपनी (GWC) के माध्यम से विश्व व्यापार में अपनी छाप छोड़कर और अपने विशाल समुद्री बेड़े के बलबूते स्पेन और ब्रिटिश साम्राज्य जैसे शक्तिशाली देशों से सैन्य प्रतिस्पर्धा द्वारा एक वैश्विक औपनिवेशिक साम्राज्य स्थापित कर इतिहास में प्रतिष्ठा प्राप्त किया था। डच बेड़े में इंग्लैंड और फ्रांस के बेड़ों की संयुक्त बल से भी 2,000 अधिक जहाज़ थे। इसके अलावा, कला के उत्कर्ष (रेम्ब्रांट, जोहान्स वर्मियर और कई अन्य जैसे चित्रकारों) और विज्ञान (ह्यूगन ग्रोटियस और एंटोनी वैन लीउवेनहुक सहित) द्वारा, और विभिन्न धर्मों और विचारों के प्रति अपने अपेक्षाकृत सहिष्णु वातावरण सहित 17 वीं शताब्दी में डच व्यापार, विज्ञान, सैन्य और कला दुनिया में सबसे अधिक प्रशंसित थे। अतः इस अवधि को डच इतिहास में डच स्वर्ण युग के रूप में जाना जाता है।